SL
C 15/30
Uradni list Evropske unije
16.1.2023
Predloga tožeče stranke — Ugotovi naj se, da Malta s tem, da je naložila višje letne takse za uporabo cest za motorna vozila, registrirana v drugih državah članicah pred 1. januarjem 2009 in pripeljana na Malto po tem datumu, kot za podobna domača vozila, v skladu s Fourth Schedule of the Motor Vehicles Registration and Licensing Act (četrta priloga zakona o registraciji motornih vozil, kakor je bil spremenjen z zakonom VI iz leta 2009, poglavje 368 Laws of Malta), ni izpolnila svojih obveznosti iz člena 110 PDEU; in — Republiki Malti naj se naloži plačilo stroškov.
Tožbeni razlogi in bistvene trditve Komisija trdi, da Malta s tem, da je naložila višje letne takse za uporabo cest za motorna vozila, registrirana v drugih državah članicah pred 1. januarjem 2009 in pripeljana na Malto po tem datumu, kot je letna taksa za uporabo cest, ki je naložena za podobna domača vozila, ni izpolnila svojih obveznosti iz člena 110 PDEU.
Pritožba, ki jo je Helsingin Bussiliikenne Oy vložila 11. novembra 2022 zoper sodbo Splošnega sodišča (šesti razširjeni senat) z dne 14. septembra 2022 v zadevi T-603/19, Helsingin Bussiliikenne Oy/Evropska komisija (Zadeva C-697/22 P) (2023/C 15/33) Jezik postopka: finščina Stranke Pritožnica: Helsingin Bussiliikenne Oy (zastopnika: O. Hyvönen, odvetnik, in N. Rosenlund, odvetnica) Druge stranke v postopku: Evropska komisija, Republika Finska, Nobina Oy in Nobina AB
Predlogi Pritožnica Sodišču predlaga, naj: — sodbo Splošnega sodišča Evropske unije z dne 14. septembra 2022 v zadevi T-603/19 (1) v celoti razveljavi; — predlogom, ki jih je podala pred Splošnim sodiščem iz razlogov, navedenih v pritožbi, v celoti ugodi, in — stroške, ki so ji nastali v postopku pred Splošnim sodiščem Evropske unije ter Sodiščem Evropske unije, skupaj z obrestmi, v celoti naloži Evropski komisiji.
Pritožbeni razlogi in bistvene trditve Splošno sodišče Evropske unije (v nadaljevanju: Splošno sodišče) naj bi v zadevi T-603/19 presodilo v nasprotju s pravom Unije ter pravno napačno zavrnilo tožbo, ki jo je vložila Helsingin Bussiliikenne Oy.
Splošno sodišče naj bi napačno presodilo prvi tožbeni razlog, s katerim se je očitalo bistveno kršitev postopka, in sicer, da je Komisija sprejela izpodbijani sklep ob kršitvi postopkovnih pravic tožeče stranke.
Splošno sodišče naj bi tudi v zvezi s četrtim tožbenim razlogom, v delu, v katerem se nanaša na zagotavljanje načela sorazmernosti, napačno odločilo.